Takuuvarmat juhlajuomat laivalta - Tallink & Silja Line
Kuohuva on kaikkien kaveri
Kevään ja kesän juhlakausi starttaa pian, oletko valmis? Tallinkin ostosristeilyltä hankit autolla kätevästi ja edullisesti juhlakuohuvat niin rippijuhliin, häihin kuin valmistujaisiin. Viini-lehden sommelier Antti Rinta-Huumo valitsee lasiinsa ranskalaista crémanttia ja palkitsee kesän sankarit rosee-kuohuvalla.
Tallinkin laivoilta saat juhlajuomat entistäkin edullisemmin, kun Viron alkoholivero laskee ja alennamme pysyvästi jopa 700 tuotteen hintaa.
Merihinnoilla shoppailu kannattaa muutenkin, sillä merellä säästät ostoksistasi aina jopa 20 % maahintoihin verrattuna.
Noutopöydän kyydittäjä
Pfaff Crémant d’Alsace Blanc de Blancs Brut, Ranska
Samppanja-maana tunnetussa Ranskassa valmistetaan muitakin huikeita kuohujuomia. Yksi henkilökohtaisista suosikeistani on Pfaffin kuiva crémantti, joka on valmistettu ainoastaan valkoisista rypäleistä. Tämä ryhdikäs kuplaviini pitää itsensä takuuvarmasti kasassa noutopöydän antimien rinnalla ja toimii mainiosti niin voileipäkakun kuin mausteisten ruokien kanssa.
Juhlava punainen
Pongrácz Méthode Cap Classique Rosé Brut, Etelä-Afrikka
Päin vastoin kuin usein ajatellaan, rosee jos mikä on takuuvarma valinta buffetpöytään. Rosee sopii niin kalojen, vaalean lihan kuin lintujen kaveriksi. Harmillisesti rosee mielletään usein värinsä puolesta naisten juomaksi. Hienoisen tanniininen rosee on kuitenkin muita kuohuvia rotevampi. Itse fanitan roseeta, eli tarttukaa miehet rohkeasti punaiseen pulloon! Aion antaa kesän juhlakaluille rosee-pullon lahjaksi.
Gramona La Cuvee Gran Reserva Brut, Espanja
Vuosikymmenten kokemuksella voin kertoa, että on vaikea löytää ihmistä, joka ei tykkää kuplivasta. Kevään juhlia ajatellen kuohuviini on juhlavieraiden kannalta turvallisin valinta. Korostan aina kuohuvien monikäyttöisyyttä – jos sinua arveluttaa vähääkään mikä viini sopisi tarjoilujen kylkeen, valitse kuohuva. Tämä paahteisen kuiva ja omenainen espanjalainen kuohuviini on hyvä esimerkki monikäyttöisestä juhlajuomasta.
Lue lisää Tallinkin ostosristeilyistä
Muista nämä Tallinkin suosikkikuplivat
KWV Cuvée Blanche, Etelä-Afrikka
Tämä puolimakea ja kukkainen kuohuviini on nappivalinta piristäväksi alkumaljaksi tai valmistujaiskakun kanssa nautittavaksi.
Ayala Brut Majeur Extra Age Samppanja, Ranska
Jo samppanjapullon avaaminen tekee tilaisuudesta juhlan. Keväällä uudeksi laivan samppanjaksi valittu vuosikertasamppanja hurmaa paahteisella maullaan. Tarjoile tätä samppanjaa rohkeasti noutopöydän kyytipoikana tai klassisesti alkujuomana.
La Gioiosa Aurea Spumante Blanc de Blancs, Italia
Pohjois-Italian viinipelloilta saapuva La Gioiosan prosecco ihastuttaa raikkaudellaan. Ainoastaan valkoisista rypäleistä valmistettu kuohuva helmeilee hennon omenaisena.
Kaikki juhlaostokset kerralla laivalta
Häät, ylioppilasjuhlat ja juhannus – kesä on oikeaa ilojuhlien aikaa! Isojen juhlien lähestyessä risteilylle kannattaa lähteä autolla. Nyt hankit juhlajuomat entistäkin edullisemmin! Europan 22 h Car Shopping -risteilyllä ja Megastarin 5 h -ostosristeilyllä säästät aikaa ja vaivaa sekä vältät painavien ostosten kantelun, kun tuot autosi laivaan parkkiin. Tilaamasi tuotteet toimitetaan näppärästi suoraan autokannelle tai terminaalin tilauspalvelusta noudettavaksi. Näin sinulle jää aikaa rentoutua laivalla sekä nauttia kesäisestä risteilypäivästä. Autolla maihin mennessäsi voit puolestaan hyödyntää Pre Order -tilauspalvelun.
Tutustu ja varaa ostosristeily Tallinnaan →